Ռուբեն Աբրահամյան

Ռուբեն Թադեոսի Աբրահամյան (), հայ իրանագետ-լեզվաբան, բանասիրական գիտությունների դոկտոր, պրոֆեսոր (1935)։

Կենսագրություն 
Ծնվել է փետրվարի 3-ին, Գնիշիկ գյուղում (այժմ Վայոց ձորի մարզ)։ Ավարտել է Էջմիածնի Գևորգյան ճեմարանը (1899), Երևանի գիմնազիան (1906), սովորել Կիևում (1907), Լայպցիգում (1909), Պետերբուրգի համալսարանում (1911)։

Զբաղվել է մանկավարժությամբ Թիֆլիսում (1912-1920), Իրանում (1921-1946)։ 1935 թվականին Թեհրանի համալսարանում հիմնադրել է հին պարսկերենի և պահլավերենի ամբիոնը։ 1946 թվականին վերադարձել է Հայաստան։ Գիտական գործունեությունն սկսել է 1911 թվականից։ Զբաղվել է պարսկերենի պատմության պարբերացման հարցերով։ Հիմնական աշխատությունն է «Պահլավերեն-պարսկերեն-հայերեն-ռուսերեն-անգլերեն բառարան»-ը (1965), որտեղ պահլավական համարժեքների դիմաց տրված են հայկական փոխառյալ բառերը։ Թարգմանել է պարսկերենից՝ Բաբա Թահեր Օրիանի, Ֆիրդուսիի ստեղծագործություններից, պահլավերենից՝ «Արտա Վիրապ նամակ» և «Յուշտի Ֆրիան» երկերը։ Մահացել է հոկտեմբերի 26-ին, Երևանում։

Երկեր 
 Ֆերղովսին և իր Շահնամեն, հ. 1, Թեհրան, 1934
 Սայաթ-Նովայի տաղերը, ներածական հոդվածով, լեզվի ուսումնասիրությամբ, բառարանով և այլ հոդվածներով ու դիտողություններով, Թեհրան, 1943
 Dialectes des Israélites de Hamadan et d'Ispahan et dialecte de Baba Tahir, Tehran, 1936

Ծանոթագրություններ 

Հայ իրանագետներ
Հայ լեզվաբաններ
Բանասիրական գիտությունների դոկտորներ
Հայ պրոֆեսորներ
Խորհրդային թարգմանիչներ
20-րդ դարի թարգմանիչներ
Խորհրդահայեր
Սանկտ Պետերբուրգի պետական համալսարանի շրջանավարտներ
Խորհրդային լեզվաբաններ
Իրանցի թարգմանիչներ